Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 121(4) tiegħu, Wara li kkunsidra r-Rakkomandazzjoni mill-Kummissjoni Ewropea, Skont l-Artikolu 121 tat-Trattat, l-Istati Membri għandhom jippromwovu finanzi pubbliċi sodi fuq terminu medju permezz tal-koordinazzjoni tal-politika ekonomika u s-sorveljanza multilaterali sabiex tiġi evitata l-okkorrenza ta' defiċits pubbliċi eċċessivi. Il-Patt ta' Stabbiltà u Tkabbir (PST) huwa bbażat fuq l-objettiv ta' finanzi pubbliċi sodi bħala mezz tat-tisħiħ tal-kundizzjonijiet għall-istabbiltà tal-prezzijiet u għal tkabbir sostenibbli b'saħħtu li jwassal għall-ħolqien ta' impjiegi. Fit-23 ta' Mejju 2018, wara valutazzjoni globali, il-Kummissjoni kkunsidrat li fl-Ungerija teżisti devjazzjoni osservata sinifikanti mill-perkors ta' aġġustament lejn l-objettiv baġitarju fit-terminu medju u ħarġet twissija lill-Ungerija f'konformità mal-Artikolu 121(4) tat-Trattat u mal-ewwel subparagrafu tal-Artikolu 10(2) tar-Regolament (KE) Nru 1466/97. Skont it-tieni subparagrafu tal-Artikolu 10(2) tar-Regolament (KE) Nru 1466/97, fi żmien xahar mid-data tal-adozzjoni tat-twissija, il-Kunsill għandu jindirizza rakkomandazzjoni lill-Istat Membru kkonċernat biex jieħu l-miżuri ta' politika neċessarji. Ir-Regolament (KE) Nru 1466/97 jipprevedi li r-rakkomandazzjoni tistabbilixxi skandenza ta' mhux aktar minn ħames xhur sa meta l-Istat Membru għandu jindirizza d-devjazzjoni. Fuq dik il-bażi, skadenza tal-15 ta' Ottubru 2018 sa meta l-Ungerija għandha tindirizza d-devjazzjoni tidher xierqa. Sa dik l-iskadenza, jenħtieġ li l-Ungerija tirraporta dwar l-azzjoni meħuda b'reazzjoni għal din ir-Rakkomandazzjoni. Il-bilanċ strutturali tal-Ungerija fl-2017 huwa stmat li kien imbiegħed b'1,6 % tal-PDG mill-objettiv baġitarju fit-terminu medju tagħha ta' defiċit strutturali ta' –1,5 % tal-PDG. Abbażi tal-projezzjonijiet tal-previżjoni tar-rebbiegħa 2018 tal-Kummissjoni rigward id-diverġenza bejn il-produzzjoni effettiva u dik potenzjali, l-Ungerija għaddejja minn żminijiet ekonomiċi tajbin fl-2018. Id-dejn pubbliku tal-Ungerija bħala proporzjon tal-PDG huwa ogħla mil-limitu ta' 60 % tal-PDG. L-isforz strutturali minimu meħtieġ preskritt mir-Regolament (KE) Nru 1466/97 u mill-matriċi ta' aġġustamenti maqbula b'mod komuni taħt il-PST, li tieħu kont taċ-ċirkostanzi ekonomiċi prevalenti u tal-problemi dwar is-sostenibbiltà, jammonta għal mill-inqas 1 % tal-PDG fl-2018. Il-previżjoni tar-rebbiegħa 2018 tal-Kummissjoni tipprojetta deterjorament ulterjuri tal-bilanċ strutturali ta' 0,5 % tal-PDG fl-2018. Għalhekk, biex jinkiseb titjib strutturali ta' minimu ta' 1 % tal-PDG fl-2018 ikun hemm bżonn li jiġu adottati miżuri li jirriżultaw f'rendiment totali ta' 1,5 % tal-PDG meta mqabbel mal-bażi ta' referenza attwali fil-previżjoni tar-rebbiegħa 2018 tal-Kummissjoni. Minħabba l-ammont sinifikanti tal-isforz ta' konsolidazzjoni strutturali meħtieġ li jirriżulta mir-rekwiżit ta' aġġustament minimu, huwa xieraq li ma jkun meħtieġ ebda aġġustament addizzjonali apparti r-rekwiżit minimu ta' 1 % tal-PDG. Ir-rekwiżit ta' titjib fil-bilanċ strutturali ta' 1 % tal-PDG fl-2018 huwa konsistenti ma' rata ta' tkabbir nominali tan-nefqa pubblika primarja netta li ma tkunx ogħla minn 2,8 % fl-2018. Huwa xieraq li din ir-Rakkomandazzjoni ssir pubblika. Sabiex jinkisbu l-miri baġitarji rakkomandati, huwa kruċjali li l-Ungerija tadotta u timplimenta b'mod rigoruż il-miżuri meħtieġa u tagħmel monitoraġġ mill-qrib tal-iżvilupp tan-nefqa kurrenti, B'DAN JIRRAKOMANDA LI L-UNGERIJA: Din ir-Rakkomandazzjoni hija indirizzata lill-Ungerija. Magħmul fil-Lussemburgu, it-22 ta' Ġunju 2018. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 121(4) tiegħu, Wara li kkunsidra r-rakkomandazzjoni mill-Kummissjoni Ewropea, Skont l-Artikolu 121 tat-Trattat, l-Istati Membri għandhom jippromwovu finanzi pubbliċi sodi fuq terminu medju permezz tal-koordinazzjoni tal-politika ekonomika u s-sorveljanza multilaterali sabiex tiġi evitata l-okkorrenza ta' defiċits pubbliċi eċċessivi. Il-Patt ta' Stabbiltà u Tkabbir (PST) huwa bbażat fuq l-objettiv ta' finanzi pubbliċi sodi bħala mezz tat-tisħiħ tal-kundizzjonijiet għall-istabbiltà tal-prezzijiet u għal tkabbir sostenibbli b'saħħtu li jwassal għall-ħolqien ta' impjiegi. Fit-23 ta' Mejju 2018, wara valutazzjoni globali, il-Kummissjoni kkunsidrat li fir-Rumanija teżisti devjazzjoni osservata sinifikanti mill-perkors ta' aġġustament lejn l-objettiv baġitarju fit-terminu medju u ħarġet twissija lir-Rumanija f'konformità mal-Artikolu 121(4) tat-Trattat u mal-ewwel subparagrafu tal-Artikolu 10(2) tar-Regolament (KE) Nru 1466/97. Skont it-tieni subparagrafu tal-Artikolu 10(2) tar-Regolament (KE) Nru 1466/97, fi żmien xahar mid-data tal-adozzjoni tat-twissija, il-Kunsill għandu jindirizza rakkomandazzjoni lill-Istat Membru kkonċernat biex jieħu l-miżuri ta' politika neċessarji. Ir-Regolament (KE) Nru 1466/97 jipprevedi li r-Rakkomandazzjoni tistabbilixxi skadenza ta' mhux aktar minn ħames xhur sa meta l-Istat Membru għandu jindirizza d-devjazzjoni. Fuq dik il-bażi, skadenza tal-15 ta' Ottubru 2018 sa meta r-Rumanija għandha tindirizza d-devjazzjoni tidher xierqa. Sa dik l-iskadenza, jenħtieġ li r-Rumanija tirrapporta dwar l-azzjoni meħuda b'reazzjoni għal din ir-Rakkomandazzjoni. Abbażi tal-projezzjonijiet tar-rebbiegħa 2017 tal-Kummissjoni rigward id-diverġenza bejn il-produzzjoni effettiva u dik potenzjali, ir-Rumanija tinsab fi żminijiet ekonomiċi normali fl-2018 u fl-2019. Id-dejn pubbliku tar-Rumanija bħala proporzjon tal-PDG huwa taħt il-limitu ta' 60 % tal-PDG. Għaldaqstant, l-isforz strutturali minimu meħtieġ mir-Regolament (KE) Nru 1466/97 u mill-matriċi ta' aġġustamenti maqbula b'mod komuni taħt il-PST, li tieħu kont taċ-ċirkostanzi ekonomiċi prevalenti u tal-problemi possibbli dwar is-sostenibbiltà, jammonta għal 0,5 % tal-PDG kemm għall-2018 kif ukoll għall-2019. Id-defiċit strutturali tar-Rumanija żdied bi 2,1 % tal-PDG fl-2016 u b'1,2 % tal-PDG fl-2017, għal 3,3 % tal-PDG fl-2017. Sforz addizzjonali u persistenti, li hu neċessarju biex tiġi kkoreġuta id-devjazzjoni akkumulatta u biex ir-Rumanija tmur lura fuq perkors ta' aġġustament xieraq wara l-iżvijar tal-2016 u l-2017, jenħtieġ li jikkomplementa r-rekwiżit tal-aġġustament minimu. Jidher li sforz addizzjonali ta' 0,3 % tal-PDG ikun xieraq fid-dawl tal-kobor tad-devjazzjoni osservata sinifikanti mill-perkors ta' aġġustament rakkomandat lejn l-objettiv baġitarju fit-terminu medju u dan jaċċellera l-aġġustament lura lejn l-objettiv baġitarju fit-terminu medju. It-titjib meħtieġ tal-bilanċ strutturali b'0,8 % tal-PDG kemm għall-2018 kif ukoll għall-2019 huwa konsistenti mar-rata ta' tkabbir nominali tan-nefqa pubblika primarja netta li ma tkunx ogħla minn 3,3 % fl-2018 u 5,1 % fl-2019. Il-previżjoni tar-rebbiegħa 2018 tal-Kummissjoni tipprojetta deterjorament ulterjuri tal-bilanċ strutturali b'0,4 % tal-PDG fl-2018 u 0,4 % tal-PDG ulterjuri fl-2019. Għaldaqstant, biex jinkiseb titjib strutturali ta' 0,8 % tal-PDG kemm fl-2018 kif ukoll fl-2019 ikun hemm bżonn li jiġu adottati miżuri li jirriżultaw f'rendiment strutturali totali ta' 1,2 % tal-PDG fl-2018 u miżuri addizzjonali li jirriżultaw f'rendiment strutturali ta' 1,2 % tal-PDG fl-2019 meta mqabbel mal-bażi ta' referenza attwali fil-previżjoni tar-rebbiegħa 2018 tal-Kummissjoni. Il-previżjoni tar-rebbiegħa tal-2018 tal-Kummissjoni tipprojetta defiċit pubbliku ta' 3,4 % tal-PDG fl-2018 u 3,8 % tal-PDG fl-2019, li huwa ogħla mill-valur referenzjarju tat-Trattat ta' 3 % tal-PDG. L-aġġustament strutturali meħtieġ jidher xieraq ukoll biex jiġi żgurat li r-Rumanija tirrispetta, b'ċertu marġni, it-3 % tal-PDG tal-valur referenzjarju tat-Trattat fl-2018 u fl-2019. In-nuqqas ta' reazzjoni għar-rakkomandazzjonijiet preċedenti għall-korrezzjoni tad-devjazzjoni osservata sinifikanti u r-riskju li jinqabeż il-valur referenzjarju tat-Trattat ta' 3 % tal-PDG, jitolbu azzjoni urġenti sabiex il-politika fiskali tar-Rumanija tmur lura fuq perkors prudenti. Huwa xieraq li din ir-Rakkomandazzjoni ssir pubblika. Sabiex jintlaħqu l-miri baġitarji rakkomandati, huwa kruċjali li r-Rumanija tadotta u timplimenta b'mod rigoruż il-miżuri neċessarji u tagħmel monitoraġġ mill-qrib tal-iżvilupp tan-nefqa kurrenti, Din ir-Rakkomandazzjoni hija indirizzata lir-Rumanija. Magħmul fil-Lussemburgu, it-22 ta' Ġunju 2018. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8945. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8922. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8890. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, fit-23 ta' Mejju 2018, il-Kummissjoni ppreżentat proposta li fiha l-abbozz ta' baġit emendatorju Nru 3 għall-baġit ġenerali għas-sena finanzjarja 2018, sabiex ikunu jistgħu jiġu koperti l-bżonnijiet ta' finanzjament marbuta mal-estensjoni tal-Faċilità għar-Refuġjati fit-Turkija u b'hekk tkun żgurata l-kontinwità, jenħtieġ li l-abbozz ta' baġit emendatorju Nru 3 għall-baġit ġenerali għall-2018 jiġi adottat mingħajr dewmien. Għaldaqstant, huwa ġġustifikat li jitqassar il-perijodu ta' tmien ġimgħat għall-informazzjoni tal-Parlamenti nazzjonali stipulat fl-Artikolu 4 tal-Protokoll Nru 1, f'konformità mal-Artikolu 3(3) tar-Regoli ta' Proċedura tal-Kunsill, IDDEĊIEDA KIF ĠEJ: Il-pożizzjoni tal-Kunsill dwar l-abbozz ta' baġit emendatorju Nru 3 tal-Unjoni Ewropea għas-sena finanzjarja 2018 ġiet adottata fit-22 ta' Ġunju 2018. Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/. Magħmul fil-Lussemburgu, it-22 ta' Ġunju 2018. Il-Programm ta' Għajnuna Finanzjarja tal-BEI għar-Riċerka Universitarja (EIBURS - EIB-University Research Sponsorhip Programme) jagħmel parti mill-Programm tal-Għarfien tal-Istitut tal-BEI, li permezz tiegħu l-BEI jrawwem relazzjonijiet ma' universitajiet u ċentri ta' riċerka. L-EIBURS jipprovdi għotjiet sa massimu ta' EUR 100 000 fis-sena għal perjodu ta' tliet snin lil universitajiet u ċentri ta' riċerka li jaħdmu fuq temi magħżula mill-Istitut tal-BEI u ta' interess ewlieni għall-Grupp tal-BEI. L-għotjiet jingħataw permezz ta' proċess kompetittiv lil entitajiet interessati fl-UE, fil-pajjiżi kandidati jew fil-pajjiżi kandidati potenzjali, b'kompetenza esperta rikonoxxuta f'oqsma ta' interess dirett għall-Grupp tal-BEI. L-għotja għandha l-għan li tgħin lill-università jew liċ-ċentri ta' riċerka magħżula biex jespandu l-attivitajiet tagħhom f'dawn l-oqsma. Għall-perjodu 2018-2020, il-programm EIBURS għażel żewġ suġġetti ġodda ta' riċerka: Fis-6 ta' Ġunju 2018, il-Grupp ta' Tmexxija Intern (Internal Steering Group - ISG) tal-Istitut tal-BEI ddeċieda li jagħti: l-għotja tal-EIBURS għal "L-effetti ekonomiċi ta' Politika Ewropea konġunta għas-Sigurtà u d-Difiża" lill-Università di Bologna (l-Italja); l-għotja tal-EIBURS għal "Titjib tal-kejl tal-effetti indiretti ta' proġetti ta' investiment: speċifikazzjoni u kalibrazzjoni tal-metodi tal-EIA sabiex tiġi mmassimizzata l-kumpatibbiltà ma' CBA" lill-Universidad Las Palmas de Gran Canaria (Spanja). L-applikanti kollha għaż-żewġ għotjiet tal-EIBURS ġew infurmati b'dawn ir-riżultati direttament. Għal informazzjoni aktar estensiva dwar il-EIBURS u dwar inizjattivi oħra tal-Programm tal-Għarfien, jekk jogħġbok żur il-paġna tal-Programm tal-Għarfien tas-sit web tal-Istitut tal-BEI. Dan l-avviż jikkonċerna l-impriżi li ġejjin: Alpiq InTec AG ("Alpiq InTec", l-Iżvizzera), li tappartjeni għall-Alpiq Group, Kraftanlagen München GmbH ("KAM", il-Ġermanja), li tappartjeni għall-Alpiq Group. Bouygues Construction takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' Alpiq InTec u KAM kollha kemm huma, li flimkien jikkostitwixxu id-diviżjoni Engineering Services tal-Alpiq Group. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: CVC Capital Partners SICAV-FIS S.A. ("CVC", il-Lussemburgu); CVC takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' Mehiläinen permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Il-Kummissjoni Ewropea tirreferi għal serje ta' lmenti li rċeviet dwar il-verifiki magħmula mill-awtoritajiet Spanjoli fil-fruntiera ma' Ġibiltà. L-ewwel dikjarazzjoni ta' rċevuta ġiet ippubblikata fil-ĠU (ĠU 2013/C 246/07). Il-Kummissjoni b'dan tixtieq tinforma lill-ilmentaturi li ma kinetx f'pożizzjoni li tasal għal deċiżjoni biex toħroġ avviż formali jew inkella tagħlaq il-każ, billi l-ilment jeħtieġ verifika ulterjuri tal-evoluzzjoni tas-sitwazzjoni għal persuni li minn Spanja jmorru lejn Ġibiltà (u viċi versa) u li tinsab għaddejja bħalissa. Il-Kummissjoni se żżomm lill-ilmentaturi infurmati dwar is-segwitu li jsir għall-ilmenti tagħhom. Din il-pubblikazzjoni tagħti d-dritt għal oppożizzjoni għall-applikazzjonijiet skont l-Artikolu 37 tar-Regolament tal-Kunsill (KE) Nru 607/2009. Id-dikjarazzjonijiet ta' oppożizzjoni għandhom jaslu għand il-Kummissjoni fi żmien xahrejn mid-data ta' din il-pubblikazzjoni.
Extracted from C_223_2018.html